Jegyzőkönyv
Mely készült a Várdombi Polgárőr Egyesület 2013. 08. hó 31. napján, 7146 Várdomb Kossuth u 93. sz. alatt megtartott alakuló taggyűlésén.

Jelen vannak a jegyzőkönyv mellékletét képező jelenléti ívet aláíró alapító tagok.

A jelenlévők az alakuló taggyűlés levezető elnökének megválasztották:

Nagy Viktor (7146 Várdomb, Kossuth u. 78. sz. alatti lakos) tagot.
A jelenlévők jegyzőkönyvvezetőnek megválasztották:

Vass Judit (7146 Várdomb, Dózsa György u. 2. sz. alatti lakos) tagot.

A jelenlévők a jelen jegyzőkönyv hitelesítésére megválasztották:

Jankovics István (7146 Várdomb, Petőfi u. 24. sz. alatti lakos) tagot és

Pacskó Dezső (7146 Várdomb, Kossuth u. 179. sz. alatti lakos) tagot.

A jelenlévő alapító tagok 12 igen szavazattal, ellenszavazat és tartózkodás nélkül elfogadták a meghívóban szereplő napirendi pontokat.

1. napirendi pont:

      A Várdombi Polgárőr Egyesület alapszabály módosításának megvitatása
   A levezető elnök tájékoztatta a megjelenteket, hogy a Szekszárdi Törvényszék 2013.    augusztus 9-én meghozott Pk.60.037/2013/2. számú hiánypótló végzésében az alapszabály módosítására hívta fel a Várdombi Polgárőr Egyesületet. A módosítási igény ismertetését követően kérdés, javaslat a jelenlévők részéről nem volt. 

     A levezető elnök javaslatára a taggyűlés 12 igen szavazattal, ellenszavazat és tartózkodás nélkül a következő határozatot hozta:

5/2013.(VIII.31.) számú határozat:

A Várdombi Polgárőr Egyesület a Szekszárdi Törvényszék által meghozott Pk.60.037/2013/2. számú hiánypótló végzésében igényelt módosításokat (1. számú módosítás) a mellékelt tartalommal elfogadja. 
2. napirendi pont:
A Várdombi Polgárőr Egyesület módosított alapszabályának elfogadása
Nagy Viktor a módosított alapszabályt nyílt szavazatra bocsátotta, melyet a jelenlévők egyhangú szavazással elfogadtak. 

A taggyűlés 12 igen szavazattal, ellenszavazat és tartózkodás nélkül a következő határozatot hozta:

6/2013.(VIII.31.) számú határozat:
   A Várdombi Polgárőr Egyesület alapító tagjai elfogadták a Várdombi Polgárőr Egyesület Alapszabályát a bíróság által meghozott Pk.60.037/2013/2. számú hiánypótló végzésének megfelelő tartalommal. 

      Az alapító tagok nyílt szavazással ( 12 igen szavazat, ellenszavazat és tartózkodás nem volt ) egyhangú szavazattal elfogadták a Várdombi Polgárőr Egyesület módosított Alapszabályát.  

3. napirendi pont:
Egyéb
Nem volt hozzászólás, kérdés, javaslat.

A Taggyűlésnek más napirendi pontja nem volt, így Nagy Viktor az ülést bezárta.

Várdomb, 2013.08.31.

 Vass Judit jegyzőkönyvvezető

Jankovics István hitelesítő                                                          Pacskó Dezső hitelesítő

